ครึ่งบ่าย…ไม้สั้น – บล.คันทรี่ กรุ๊ป
ครึ่งบ่าย...ไม้สั้น - บล.คันทรี่ กรุ๊ป
24 พ.ค. 2559

สรุปตลาดภาคเช้า
ตลาดภาคเช้าปิดปรับตัวลดลงเล็กน้อย มาบริเวณ 1,380.48 จุด ซึ่งเป็นบริเวณใกล้เคียงแนวรับสำคัญ 1,379 จุด ขณะที่ภาพรวมดัชนีในภูมิภาค ส่วนใหญ่ปรับตัวลดลง ด้วยความกังวลต่อการเตรียมปรับดอกเบี้ยของ FED และแรงกดดันจากราคาน้ำมันดิบที่อ่อนตัวลง สำหรับปริมาณการซื้อขายอยู่ในระดับปานกลางที่ 1.6 หมื่นล้านบาท
 
แนวโน้ม ภาคบ่าย
คาดดัชนีมีแนวโน้มแกว่งตัวในกรอบแคบ 1,375-1,385 จุด โดยปัจจัยกดดันตลาดยังคงเป็นปัจจัยเดิมๆ เราจึงมองตลาดจะยังไม่ผันผวน ขณะที่ปัจจัยภายในประเทศยังไม่มีปัจจัยเด่น เราคงแนะนำ กลุ่มที่คาดว่าจะได้ประโยชน์จากค่าเงินบาทที่มีแนวโน้มอ่อนค่าในระยะยาว เช่นกลุ่มอิเล็กทรอนิคส์ และกลุ่มส่งออกอาหาร
 
วิเคราะห์ทางเทคนิค
RICHY
ราคาปิด 1.89 บาท
แนวรับ 1.88 บาท
แนวต้าน 2.20 บาท
แนว cut loss หากราคามีแนวโน้มหลุด 1.85 บาท
กราฟ RICHY (week) ดีดตัวแรง หลังจากทิ้งตัวเป็นขาลง และเกิด Divergence เชิงบวกใน หลายเครื่องมือ ทำให้เกิดการเด้งตัวทางเทคนิค และมีโอกาสที่จะปรับตัวสูงขึ้นต่อไปยังแนวจิตวิทยา 2.20 บาท แนะนำเก็งกำไร
 
เด็กแนว
AKP ถ้าว่ากันโดยจิตวิทยา เมื่อราคาหุ้นแม่ BWG วิ่ง ตัวลูกก็จะเก็งกำไรตาม เพราะเป็นเรื่องของการมองคู่กัน แต่มันอาจมีมากกว่านั้น เพราะประเด็นเรื่องเตาเผาขยะที่เกาะสมุยหยุดดำเนินงานมาเป็นปี เนื่องจากเตาไม่สามารถใช้งานได้ ส่งผลให้มีขยะค้างไว้กว่า 2 แสนตัน และมีขยะไหลเข้าวันละ 300 ตัน
ดังนั้นหน่วยงานที่ดูแลจึงมีความเห็นว่าขอให้ใช้ ม 44 เข้าดำเนินการอย่างใดอย่างหนึ่ง ก่อนที่กองขยะจะสูงกว่าภูเขา ประเด็นนี้แหละทำให้เด็กแนวมองว่าอาจเป็นส้มหล่นให้กับผู้ประกอบการมืออาชียอย่างอัคคีปราการ ในการที่จะได้รับงานนี้ไปทั้งการซ่อมแซมเตาเผาขยะ และการรับค่าบริหารในการจัดการทั้งหมด
ซึ่งมูลค่างานคงไม่ใช่น้อย และเป็นงานเร่งด่วน ถือว่าน่าลุ้นน่าจับตาอย่างมาก กระแสแบบนี้เล่นได้ อีกทั้งราคาหุ้นที่ลงมานานแสนนานและค่า PE ก็จัดว่ากลางๆ สูสีกับ BWG จึงไม่ยากที่จะจับทางในการเล่นเดียวกัน หาก AKP ได้งานนี้จริง คงมีรายได้ระยะยาวก้อนโตขึ้นอีกเท่าตัวจากเดิม ไม่ใช่น้อยเลย
กราฟ AKP (week) อ่อนตัวลงสร้างระดับ new low เมื่อต้นเดือน และทำให้เกิด Oversold อย่างมากทางเทคนิค จึงเกิดการดีดตัวตามธรรมชาติ การโค้งตัวได้เริ่มขึ้นแล้วในแท่งเทียน คาดว่าจะ rebound ตาม Stoch มีแนวต้านที่ 2.60 บาท แนะนำเก็งกำไร
 